Kaodan
Kaodan a zo ur gumun eus Breizh e kanton Lannarstêr e departamant ar Mor-Bihan.

Douaroniezh

Anv 

 Erwan Vallerie ː Caudan, 1264, 1278, 1327, 1332, 1387; Cauden, 1411; Cauden, Caudan, Caudon, 1516; Codan, 1636

Gerdarzh

Ardamezioù

Brezhoneg 

 D'an 30 a viz Gwengolo 2010 e oa bet votet live 1 ar garta Ya d'ar brezhoneg gant kuzul-kêr ar gumun.
 D'an distro-skol 2015 e oa bet digoret un hentad divyezhek er skol katolik Sant-Jozeb. 124 skoliad o doa lakaet o anv en hentad-se e 2022 (16,2 % eus skolidi ar gumun evit a sell ouzh ar c'hentañ derez)

Istor

Dispac'h Gall 
 Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet Kaodan e kanton Pont-Skorf; e Bann Henbont e oa; miret ha brasaet e voe ar c'hanton e 1801 dindan anv Kanton Pont-Skorf ivez gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Pont-Skorf en Arondisamant an Oriant e 1800.
 Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar pevar beleg katolik eus ar gumun.

Lannarstêr
 1909: tapet e voe ul lodenn eus kumun Kaodan evit krouiñ kumun Lannarstêr d'ar 26 a viz Meurzh.
Brezel-bed kentañ
 101 gwaz eus ar gumun a gollas o buhez abalamour d'ar brezel, d.l.e. 4,06 % eus he foblañs e 1911. 
 Ur milour ag ar gumun a voe fuzuilhet d'an 23 a viz Even 1916 gant al Lu gall e Kalinova (Gres).
Eil Brezel-bed

 Erruout a reas al lu SUAat e Kaodan d'ar 7 a viz Eost 1944. An Alamaned a dennas eus an Oriant gant kanolioù: distrujet e voe an iliz katolik hag ul lodenn vat eus ar vourc'h gante.
 C'hwec'h den nann-soudard eus Kaodan a voe fuzuilhet e Lannarstêr gant an Alamaned d'an 9 a viz Eost 1944; en hevelep devezh e voe fuzuilhet pevar den nann-soudard eus ar memes tiegezh (an tad, ar vamm hag an daou vab) e Kaodan.
 D'an 11 a viz Eost e teuas ur golonenn alaman betek ar vourc'h evit lakaat ar c'hloc'hdi da darzhañ.
 E Kaodan, da 4 eur goude merenn d'an 10 a viz Mae 1945, en em zaskor ar jeneral Fahrmbacher, penn ar vilourion alaman o terc'hel Sankenn an Oriant, d'ar jeneral Kramer, penn an 66 Rann-Arme Troadeion SUA, ha d'ar jeneral Borgnis-Desbordes, penn an 19 Rann-Arme Troadeion Bro-C'hall.
 Mervel a reas 11 den abalamour d'ar brezel .
Brezelioù didrevadennañ
 Mervel a reas ur gwaz e Brezel Indez-Sina hag unan e Brezel Aljeria.

Monumantoù ha traoù heverk 

 Iliz katolik Sant Pêr ha Sant Paol, 1960-1962.
 Chapel Intron-Varia an Erc'h.
 Ar c'halvar.
 Monumant kodianidigezh Alamaned Sankenn an Oriant.
 Monumant ar re varv.

Emdroadur ar boblañs abaoe 1962

Melestradurezh

Tud 
 Benito Mussolini, dispac'hour italian.

Tud bet ganet eno 
 Eugène Guegan (14 a viz Du 1888-23 a viz Even 1916), soudard breizhat bet fuzuilhet d'an 23 a viz Even 1916 gant al Lu gall e Kalinova (Gres) e-pad ar Brezel-bed kentañ.

Ardamezeg ar familhoù

Gevelliñ

Liammoù diavaez 
Kaodan war lec'hienn Geobreizh

Levrlennadur 

 Erwan Vallerie : Diazezoù studi istorel an anvioù-parrez. Corpus. An Here. 1995

Daveoù ha notennoù 

Kumunioù ar Mor-Bihan
Kumunioù bet krouet er Mor-Bihan e 1790
Soudarded vreizhat bet fuzuilhet gant al lu gall e-pad ar Brezel-bed kentañ